
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού'Σχε- 

δίου Νίκαιας του Νομού Λαρίσης...; " ' · 1 

Έγκριση γενικού πολεοδομικού σχεδίου (ΓΠΣ) του δήμου Αριδαίας (Ν. 
Πέλλας). 1 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 53665/2168 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Νίκαιας του Νομού Λαρίσης. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά ’ Οργανα» (ΦΕΚ 
137Α/85). 


2. Του άρθρου 3 παρ. Ι.του Ν. 1337/83 (ΦΕΚ 33/14.3.83 τ.Α) για 
την «Επέκταση των πολεοδομικών σχεδίων, την οικιστική ανάπτυξη και 
σχετικές ρυθμίσεις», αποφασίζουμε: 


Την κίνηση της διαδικασίας σύνταξης του Γενικού Πολεοδομικού 
Σγεδίου Νίκαιας του Νομού Λαρίσης τα όρια του οποίου φαίνονται στο 
σχετικό πρωτότυπο διάγραμμα σε κλιμ. 1:25.000 που εχει θεωρηθεί 
από τον Προϊστάμενο της Διεύθυνσης Πολεοδομικών Εφαρμογών με 
την υπ’ αριθ. 53665/2168/1986 πράξη του και που συνοπτικό του 
«υτίτΜίτη δηαοσιεύεται ιεε την παρούσα απόφαση. 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 21 Ιουλίου 1986 

ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 53673/2198 (2) 

Έγκριση γενικού πολεοδομικού σχεδίου (ΓΠΣ) του δήμου Αριδαίας (Ν. Πέλ¬ 
λας) 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 54115/2185/26.7.85 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση 
της διαδικασίας σύνταξης του γενικού πολεοδομικού σχεδίου Αρι¬ 
δαίας Ν. Πέλλας» (ΦΕΚ 419/Δ/85). 

4. Τα υπ’ αριθ. 144/10.6.85, 145/10.6.85, ΕΠΑ 208/5.8.85 
και ΕΠΑ 447/3.12.85 έγγραφα του τμήματος Πολεοδομίας και Πο- 
λεοδομικών Εφαρμογών προς το Δήμο και τους αρμόδιους φορείς. 

5. Την υπ’ αριθ. 74/85 γνωμοδότηση του δημοτικού συμβουλίου Αρι¬ 
δαίας. 

6. Το υπ’ αριθ. 2121/25.6.85 έγγραφο της Υπηρεσίας Περιφερειακής 
Ανάπτυξης Κεντρικής και Δυτικής Μακεδονίας του Υπουργείου Εθνικής Οι¬ 
κονομίας. 

7. Το υπ’ αριθ. 12562/23.9.85 έγγραφο του Υπουργείου Βιομη¬ 
χανίας, Ενέργειας και Τεχνολογίας. 

8. Το υπ’ αριθ. 1474/8.7,85 έγγραφο της ΙΖ' Εφορείας Προϊστορι¬ 
κών και Κλασικών Αρχαιοτήτων του Υπουργείου Πολιτισμού. 

.9. Τα υπ’ αριθ. 7197/85 και 6974/85 έγραφα της Δ/νσης Γεωργίας 
Ν. Πέλλας. 

10. Το υπ’ αριθ. 3501/27.6.85 έγγραφο της Δ/νσης Τεχνικών Υπηρε¬ 
σιών Ν. Πέλλας. 

11. Το υπ’ αριθ. 52571/5.8.85 έγγραφο του Ελληνικού Οργανισμού 
Τουρισμού. 

12. Το υπ’ αριθ. 2.801/415/Φ/9.9.85 έγγραφο του Οργανισμού 
Σιδηροδρόμων Ελλάδας. 

13. Το υπ’ αριθ, 1501/20.9.85 έγγραφο της Δ/νσης Δημοτικής Εκπαί¬ 
δευσης Ν. Πέλλας. 

14. Το υπ’ αριθ. ΜΕ 1745/29.8.85 έγγραφο της Δ/νσης Μέσης 
Εκπαίδευσης Ν. Πέλλας. 

15. Το υπ’ αριθ. 54/8698/10.7.85 έγραφο του Οργανισμού Τηλε¬ 
πικοινωνιακών Ελλάδος (ΟΤΕ) (συγκρότημα Βέροιας). 

16. Το υπ’ αριθ. 308/63/4.9.85 έγγραφο του συνδέσμου Βιομηχανιών 
Βορείου Ελλάδας. 

17. Το υπ’ αριθ. 8169/85 έγγραφο του Δασαρχείου Αριδαίας Νομαρχία 
Πέλλας. 

18. Το γεγονός ότι οι υπόλοιποι φορείς δεν απάντησαν μέχρι σήμερα. 

19. Την υπ’ αριθ. 72/7/14.4.86 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Πέλλας, αποφασίζουμε: 

1. Εγκρίνεται το γενικό πολεοδομικό σχέδιο (ΓΠΣ) του δήμου Αριδαίας 
(Ν. Πέλλας) όπως τα όριά του προσδιορίζονται με κόκκινη γραμμή στο 
χάρτη Π-1.11 σε κλίμ. 1:5.000. Κυρίως το ως άνω σχέδιο περιλαμβάνει: 

Α) Την πολεοδομική οργάνωση της πόλης Αριδαίας για πληθυ- 
σμιακό προγραμματικό μέγεθος για την επόμενη πενταετία της 
τάξεως των 5.000 κατοίκων με: 

α) Την επέκταση του σχεδίου πόλης σε εκτάσεις αραιοδομημένες 
και αδόμητες και τη δημιουργία δύο πολεοδομικών ενοτήτων (γειτο¬ 
νιών) με μέση πυκνότητα οικήσεως 81 κατ/Πα και 67 κατ/Ηα και 
μέσο συντελεστή δόμησης 1,65 και 1,2 αντίστοιχα, όπως φαίνεται στο 
χάρτη Π—14 —Π - 1.5 σε κλίμακα 1:5.000. 

β) Τον προσδιορισμό των χρήσεων γης όπως φαίνονται στους χάρτες Π 
— 1.2, Π - 1.3.2 και II - 1.11 σε κλίμακα 1:5.000 και ειδικότερα: 

— Τη διατήρηση της σημερινής θέσης της κεντρικής περιοχής του 
οικισμού και την επέκτασή της βορειοανατολικά καθώς και τη δημιουργία 
μικρού κέντρου στην πλατεία του σταθμού υπεραστικών λεωφορείων. 

— Την ανάπτυξη τοπικών :>ιέντρων στις πολεοδομικές ενότητες και συγκε¬ 
κριμένα στη θέση του παλαιού μύλου τα τπιν περιοχή του κέντρου Υγείας. 

—Τη διατήρηση της σημερινής μορφής γε^νής κατοικίας σε όλη την 
έκταση του οικισμού. 

— Την οργάνωση των εγκαταστάσεων ε.κπ,αοευσης σε κάθε πολεοδο¬ 
μική ενότητα μ.ε τη χρησιμοποίηση των υπαρχόντων διδακτηρίων 
καθώς κσ.’ με τη» χωροθέτηση νέων. 

— Τη διατήρηση του υπάρχοντος κέντρου Υγείας κτ· Κτηνιατρείου. 

-- Τη δια-τήςη-ιη του υπάρχοντος αθλητικού πυρήνα καθώς και τη 

χωροθέτηση νέου ανατολικά του κέντρου της ^,ύλης. 


Τη διατήρηση των υπαρχουσών. λειτουργιών πρόνοιας και τη Γ 
δημιουργία νέων (όπως μετατροπή του κτιρίου της Μητρόπολης σε 
κέντρο ανοικτής προστασίας υπερηλίκων - ΚΑΠΗ, δημιουργία τριών 
βρεφονηπιακών σταθμών κατανεμημένων στις πολεοδομικές ενότητες). 

— Δημιουργία πολιτιστικών λειτουργιών (πνευματικό κέντρο σε συν¬ 
δυασμό με το δημαρχιακό μέγαρο, βιβλιοθήκη στον παλαιό μύλο και 
πνευματικό κέντρο Ευξείνου Λέσχης Αριδαίας). 

— Τη χωροθέτηση ζώνης βιοτεχνίας - βιομηχανίας χαμηλής 
όχλησης νοτιοδυτικά του οικισμού για τη μετεγκατάσταση από τις 
περιοχές κατοικίας του οικισμού των οχλουσών χρήσεων καθώς 
και την εγκατάσταση νέων μονάδων. 

— Τη χωροθέτηση ζώνης χονδρεμπορίου νοτιοδυτικά του οικισμού. 

— Τη χωροθέτηση ζώνης εγκαταστάσεων μαζικών μεταφορών δυτικά 
του οικισμού επί της οδού προς Πιπεριά και Χρύσα καθώς και εγκαταστά¬ 
σεων του σιδηροδρομικού σταθμού ανατολικά του οικισμού προς Θεσ/νίκη. 

— Τη. χωροθέτηση εγκαταστάσεων αναψυχής στις περιοχές περιαστικού. 
πρασίνου. 

— Τη διατήρηση του υπάρχοντος νεκροταφείου. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους για την επόμενη πενταετία, των αναγκών σε γη 
(Ηα) για κοινωνική υποδομή επιπέδου οικισμού και των αναγκών σε 
γη (Ηα) για κοινωνική υποδομή στις πολεοδομικές ενότητες όπως 
φαίνονται στους πίνακες Α-11.2.1α και Α-11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στους χάρτες Π-1.7 και 
Π-1.8 σε κλίμακα 1:5.000 και ειδικότερα: 

— Ζώνη περιβαλλοντικής - εξυγίανσης - αναβάθμισης και ζώνη 
ειδικών κινήτρων βορειοανατολικά του οικισμού. 

— Ζώνες ενεργού πολεοδομίας για τη δημιουργία στεγαστικών προγραμ- 
μμάτων του Ο.Ε.Κ. και του Υπουργείου Υγείας, Πρόνοιας και Κοινωνικών 
Ασφαλίσεων. 

— Ζώνη αγοράς συντελεστού σε περιοχή ιδιοκτησίας του δήμου Αριδαίας. 

— Ζώνες κανονιστικών όρων δόμησης για το σύνολο της περιοχής του 
οικισμού. _ 

Β) Τις προτάσεις για τη λήψη μέτρων προστασίας του περιβάλλοντος 
και δημιουργιά χώρων αστικού και περιαστικού πρασίνου όπως φαίνο¬ 
νται στο χάρτη Π-1.9 σε κλίμακα 1:25.000 και ειδικότερα: 

— Δημιουργία συνεχούς συστήματος αστικού και περιαστικού πρασί¬ 
νου (πεζοδρόμων, πλατειών, χώρων αναψυχής). 

— Φυτεύσεις προστασίας - ανάδειξης κατά μήκος των ποταμών 
καθώς και στις περιοχές των αθλητικών εγκαταστάσεων. 

— Απομόνωση των καναλιών άρδευσης της γεωργικής γης υψη¬ 
λής παραγωγικότητας από τα κανάλια στα οποία διοχετεύονται 
αστικά και βιομηχανικά απόβλητα. 

—' Ελεγχο στη χρήση των φυτοφαρμάκων. 

Γ) Τις προτάασεις για τα απαραίτητα έργα και μελέτες των δικτύων 
υποδομής όπως φαίνονται στους χάρτες Π-2.1.2, Π-2.2.2, Π-2.3.2 

- 2.4.2 και Π-2.6.2 - 2.7.2 σε κλίμακα 1:5.000 και ειδικότερα: 

α) Οδικό δίκτυο. 

— Δημιουργία περιφερειακών αρτηριών δυτικά και βορειοανατο¬ 
λικά του οικισμού για την αποσυμφόρηση του κέντρου από τη διερχό- 
μενη κυκλοφορία βορά - νότου καθώς και νότια για την εξυπηρέτηση 
της ζώνης βιομηχανίας - βιοτεχνίας. 

— Ιεράρχηση της λειτουργίας του εσωτερικού δικτύου του οικισμού 
σε συλλεκτήριες οδούς και τοπικό οδικό δίκτυο. 

— Μείωση των διασταυρώσεων των τοπικών οδών με τους βασικούς 
κυκλοφοριακούς άξονες. 

— Οργάνωση συστήματος πεζοδρόμων. 

— Συγκέντρωση των εγκαταστάσεων μαζικών μεταφορών στη δυτική 
είσοδο του οικισμού. 

— Ανακατασκευή της παλαιάς σιδηροδρομικής γραμμής νοτιοανατολικά 
του οικισμού. 

— Δημιουργία χώρων στάθμευσης καθώς και χωροθέτηση χώρου στάθ¬ 
μευσης φορτηγών αυτοκινήτων στη νοτιοδυτική είσοδο του οικισμού. 

β) Δίκτυο ύδρευσης. 

— Βελτίωση του υπάρχοντος εσωτερικού δικτύου ύδρευσης και επέ¬ 
κτασή του στις περιοχές επέκτασης του σχεδίου του οικισμού. 

— Βελτίωση του εξωτερικού υδραγωγείου του οικισμού (καλλιέργεια 
στις πηγές Λυκοστόμου, αντικατάσταση του αγωγού στο εξετερικό 
δίκτυο, τακτική χλωρίωση του νερού). 

γ) Δίκτυο αποχέτευσης όμβριων - αντιπλημμυρική προστασία 

- δίκτυο αποχέτευσης ακαθάρτων. 

. — Επέκταση του υπάρχοντος παντορροϊκού δικτύου στις περιοχές 
επέκτασης και βελτίωση - συντήρησή του. 

— Απομάκρυνση των σημείων εκβολής του δικτύου αποχέτευσης 
ακαθάρτων από τον οικισμό με τελικό αποδέκτη το ρέμα νοτιοανατο¬ 
λικά του οικισμού". 

- Δημιουργία εγκατάστασης βιολογικού καθαρισμού των λυμάτων. 

δ) Ενεργειακό - τηλεπικοινωνιακό σύστημα. 

— Σταδιακή αντικατάσταση όλων των εναέριων μετασχηματι¬ 
στών που βρίσκονται σε ξύλινους στύλους από μετασχηματιστές σε 
κτίρια ή σε ειδικούς υπόγειους χώρους. 

— Σταδιακή μετατροπή του εναέριου δικτύου σε υπόγειο. 

— Εγκατάσταση νέων μετασχηματιστών στις περιοχές επέκτασης. 

— Επέκταση του δικτύου τηλεπικοινωνιών. 

Δ) Τις προτάσεις για την ασφάλεια - πυροπροστασία του οικισμού 
από θεομηνίες - πυρκαγιές - σεισμούς όπως φαίνονται στο χάρτη 
Π-3.1.2 - 3.2 - 3.3 σε κλίμακα Τ.5.000 και ειδικότερα: 

- Δημιουργία φυσικών ζωνών πυρασφάλειας, όπως πυκνό δίκτυο δρό¬ 
μων. 

- Καθορισμός των σημείων υδροληψίας. 

- Χρησιμοποίηση των ελεύθερων χώρων των κοινωφελών ιδρυμά¬ 
των για συγκέντρωση του πληθυσμού σε περίπτωση σεισμού. 

- Πρόβλεψη για αποθήκευση ειδών πρώτης ανάγκης εξυπηρέτησης του 
πληθυσμού, στις εγκαταστάσεις του γηπέδου και στους χώρους εκπαίδευσης. 


Ε) Τα απαραίτητα έργα για την ολοκλήρωση της εφαρμογής του 
γενικδύ πολεοδομικού σχεδίου όπως φαίνονται στον πίνακα Π-4.1.1. 

Ζ) Συνοπτικά αντίτυπα των παραπάνω έντεκα (11) χαρτών και 
τριών (3) πινάκων που θεωρήθηκαν από τον Προϊστάμενο της 
Δ/νσης Πολεοδομικών Εφαρμογών με την αριθ. 
53673/2198/1986 πράξη του δημοσιεύονται στην Εφημερίδα της 
Κυβερνήσεως με την απόφαση αυτή. 

2. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί με τις προγενέστερες ισχύουσες διατά¬ 
ξεις ή έχει υποβληθεί στην αρμόδια πολεοδομική αρχή ο πλήρης 
φάκελος με τα απαραίτητα >για την έκδοση της οικοδομικής άδειας 
στοιχεία μέχρι την ημερομηνία δημοσίευσης της παρούσας έκτελουντάΐ 
όπως εκδόθηκαν ή εκδίδονται βάσει των υποβληθέντων στοιχείων. 

3. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιουλίου 1986 · 

Ο ΥΠΟΥΡΓΟΣ 

ΕΥΑΓΓΕΛΛΟΣ ΚΟΥΛΟΥΜΠΗΣ 

